ACSO Filiași continuă lupta pentru locurile de baraj cu o partidă la CSM Deva. Confruntarea va avea loc vineri, de la ora 18.00, și va conta pentru etapa a 6-a din play-off-ul Ligii 3 – seria 7.
„Întâlnim poate cea mai valoroasă echipă ca lot, vorbind individual. Deva are avantajul terenului propriu, dar noi am mai făcut jocuri bune acolo și sperăm să repetăm acest lucru și vineri. În afara lui Cosmin Calu, toată lumea este aptă și dornică de victorie“, a declarat antrenorul doljenilor, Victor Naicu.
„Ne așteaptă un joc foarte important, pe care trebuie să-l câștigăm ca să ajungem din nou pe locurile de baraj și apoi să ne menținem acolo. CSM Deva este o echipă bună și cu siguranță va fi un meci greu, dar vom da totul pentru victorie. Sper să marchez“, a comentat atacantul Robert Oprea.
Liga 3 – seria 7
Play-off, etapa 6:
Vineri, 3 mai – ora 18.00: CSM Deva – ACSO Filiași, CSC Ghiroda și Giarmata Vii – Viitorul Șimian.
Clasament: 1. Ghiroda 48 puncte (golaveraj 10-6), 2. Deva 43 (13-9), 3. Filiași 42 (5-14), 4. Șimian 40 (9-8).
Play-out, etapa 6:
Vineri, 3 mai – ora 18.00: CSO Turceni – Universitatea II Craiova, FCU II Craiova – Gilortul Tg. Cărbunești, Jiul Petroșani – Voința Lupac.
Clasament: 1. Universitatea II 40 (14-9), 2. Cărbunești 35 (14-7), 3. Lupac 26 (9-7), 4. Petroșani 26 (7-15), 5. FCU II 13 (8-11), 6. Turceni 12 (7-10).